The Piano

The Piano (La piano) estas filmo de 1993 kunproduktorita de Novzelando, Aŭstralio kaj Francio pri muta pianistino kaj ŝia filino, kun agado okazinta en tre aparta loko de Novzelando meze de la 19-a jarcento. La filmo estis verkita kaj reĝisorita de la novzelanda Jane Campion, kaj stelulita de Holly Hunter, Harvey Keitel, Sam Neill kaj Anna Paquin. La muzikbendo de la filmo estis komponita de Michael Nyman kaj iĝis furora vendosukceso. La protagonista aktorino Holly Hunter ludis la pecojn en la scenoj, kaj ankaŭ instruis ludadon per piano al Anna Paquin.

La filmo premieris la 15an de majo 1993 en la Festivalo de Cannes, en kiu Holly Hunter ricevis la premion al la plej bona aktorino kaj la filmo ricevis la Oran Palmon, ex-aequo (kunegale) kun Bàwáng Bié Jī de Ĉen Kajge.«Festival de Cannes, Awards 1993» (en angla). Arkivita el originalo la 2an de decembro 2010. Konsultita la 13an de decembro 2010.  En la 66a ceremonio de la Oskar-premioj ĝi ricevis ok kandidatiĝon, el kiuj finfine ĝi atingis tri premiojn: nome al la plej bona aktorino, al la plej bona duaranga aktorino kaj al la plej bona originala scenaro.«Nominees & Winners for the 66th Academy Awards». The Academy of Motion Pictures Arts and Sciences (en angla). Arkivita el originalo la 8an de aprilo 2010. Konsultita la 13an de decembro 2010.  La filmo ricevis multajn aliajn premiojn en diversaj festivaloj kaj kinkonkurencoj.

 Intrigo 

The Piano rakontas la historio de skota virino, Ada McGrath (Holly Hunter), kies patro estis vendinta ŝin edzine dedistance al viro, Alistair Stewart (Sam Neill), kaj sendinta ŝin kun ŝia infana filino Flora (Anna Paquin) kaj ŝia piano vivi kun sia ĵusa edzo al Novzelando. Ada neniom parolis dum jaroj, anstataŭante sian voĉon per la pianomuziko, dum ŝia filino helpas ŝin kiel tradukistino komunike pere de signolingvo.

Ada kaj Flora alvenis perŝipe en Novzelandon, kaj estis forlasitaj kun siaj propraĵoj fare de la ŝipanaro. Ŝia ĵusa edzo devigas ŝin abandoni la pianon sur la strando, kaj li poste vendas ĝin al George Baines (Harvey Keitel), najbaro de Stewart, entuziasmulo de la pianomuziko, kiu dekomence petas al Ada, ke ŝi ludu pianon al li instrucele; ŝi akceptas ludi pianon, sed li sekve proponas pakton, ke ŝi plue pianludu kondiĉe ke ankaŭ li rajtu tuŝi ŝin. Ekde tiam startas rilaton inter Ada kaj George, kio markos la estontecon de la historio.

Nova paktopropono konsistas, ke li rajtu amori kun ŝi kontraŭ ricevo de la pianposedo (po unu klavo). La rilato plifortiĝas kaj la filino ne kontentas kun la afero; la edzo ĵaluzas.

 Geaktoroj kaj roluloj 
+AktoroRoluloHolly Hunter Ada McGrathHarvey Keitel George BainesSam Neill Alisdair StewartAnna Paquin Flora McGrathKerry Walker Onklino Morag Genevieve Lemon Nessie Tungia Baker Hira Ian Mune PastroPeter Dennett Ĉefa maristo Cliff Curtis ManaGeorge Boyle Patro de Ada Rose McIver AngelMika Haka Tahu

 Referencoj 

 Bibliografio 
 Margolis, Harriet (2000). Jane Campion's The Piano. Cambridge University Press. ISBN 978-0521597210. Alirita la 13an de Julio 2016.

 Eksteraj ligiloj 


 The Piano  ĉe Ozmovies
 The Piano: Gothic Gone South eseo de Carmen Gray ĉe Criterion Collection

Kategorio:Dramaj filmoj
Kategorio:Anglalingvaj filmoj
Kategorio:Maorioj
Kategorio:Novzelandaj filmoj
Kategorio:Aŭstraliaj filmoj
Kategorio:Francaj filmoj
Kategorio:Filmoj pri arto
Kategorio:Filmoj aperintaj en 1993
Kategorio:Adulto en fikcio
Kategorio:Feminismaj filmoj
Kategorio:Oskar-premiitaj filmoj
Kategorio:Filmoj pri adultoj